b'\n_START_ARTICLE_\nGotthelm Klenberg\n_START_PARAGRAPH_\nGotthelm Gottfrid Klenberg (18. tammikuuta 1887 Turku \xe2\x80\x93 6. helmikuuta 1973) oli suomalainen el\xc3\xa4inl\xc3\xa4\xc3\xa4k\xc3\xa4ri ja upseeri. El\xc3\xa4inl\xc3\xa4\xc3\xa4kint\xc3\xa4kenraalimajuriksi Klenberg ylennettiin vuonna 1952. H\xc3\xa4nen poikansa amiraali Jan Klenberg on toiminut Suomen puolustusvoimien komentajana ja toinen poikansa Bo Klenberg merivoimien komentajana.\n_START_SECTION_\nSotilasura\n_START_PARAGRAPH_\nOsallistui sis\xc3\xa4llissotaan valkoisten puolella. Talvisodassa h\xc3\xa4n oli IV armeijakunnan el\xc3\xa4inl\xc3\xa4\xc3\xa4k\xc3\xa4rin\xc3\xa4. H\xc3\xa4net nimitettiin 31. lokakuuta 1940 el\xc3\xa4inl\xc3\xa4\xc3\xa4kint\xc3\xa4osaston p\xc3\xa4\xc3\xa4llik\xc3\xb6ksi ja samalla puolustusvoimien yliel\xc3\xa4inl\xc3\xa4\xc3\xa4k\xc3\xa4riksi, miss\xc3\xa4 teht\xc3\xa4v\xc3\xa4ss\xc3\xa4 h\xc3\xa4n palveli aina 29. syyskuuta 1952 saakka. H\xc3\xa4n j\xc3\xa4i el\xc3\xa4kkeelle 18. tammikuuta 1952, ja h\xc3\xa4net ylennettiin kenraalimajuriksi 4. kes\xc3\xa4kuuta 1952. H\xc3\xa4n oli Suomen ensimm\xc3\xa4inen el\xc3\xa4inl\xc3\xa4\xc3\xa4kint\xc3\xa4kenraalimajuri.'